CELEX: 
Language: et
Date: 2019-10-09 00:00:00
Title: KOMISJONI MÄÄRUS (EL) …/…, millega muudetakse Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH)) V lisa

KOMISJONI MÄÄRUS (EL) …/…,
            
            
               9.10.2019,
            
            
               millega muudetakse Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH)) V lisa 
               
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 18. detsembri 2006. aasta määrust (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ,
                  1
                eriti selle artiklit 131,
            
            
               ning arvestades järgmist:
            
            
               (1)Määruse (EÜ) nr 1907/2006 V lisas on esitatud loetelu ainetest, mis kõnealuse määruse artikli 2 lõike 7 punkti b kohaselt on vabastatud registreerimiskohustusest.
            
            
               (2)Kääritussaadus on pooltahke või vedel jääkmaterjal, mis on bioloogilise käitlemise käigus, mille viimane etapp on anaeroobne kääritamine, puhastatud ja stabiliseeritud, kusjuures käitlemise sisendiks on biolagunevad materjalid, mis on saadud ohututest eraldatud allikatest, nagu toidujäätmed, sõnnik ja energiakultuurid. Määruse (EÜ) nr 1907/2006 V lisas on juba nimetatud biogaasi, mis on saadud samasuguse protsessi tulemusena nagu kääritussaadus, või muude anaeroobsete kääritamisprotsesside tulemusena, ning komposti, mis on saadud sarnaste biolagunevate materjalide aeroobsel lagunemisel. Seega tuleks ka kääritussaadus, mis ei ole jäätmed või on lakanud olemast jäätmed, kanda kõnealusesse lisasse, sest selle aine registreerimise nõue ei ole asjakohane ega vajalik, ning selle välja jätmine määruse (EÜ) nr 1907/2006 II, V ja VI jaotistest ei piira kõnealuse määruse eesmärkide saavutamist. 
            
            
               (3) Seni ei ole kääritussaaduse kohta esitatud ühtegi registreerimistaotlust. Kääritussaaduse loetlemine määruse (EÜ) nr 1907/2006 V lisas peaks tagama, et kääritussaadus on registreerimisest vabastatud samadel põhjustel nagu on praegu registreerimisest vabastatud kompost ja biogaas, ning kõrvaldama seega ebamäärase olukorra kääritussaaduse tootjate ja kasutajate ning täitevasutuste jaoks.
            
            
               (4)Seepärast tuleks määruse (EÜ) nr 1907/2006 V lisa vastavalt muuta.
            
            
               (5)Käesoleva määrusega ettenähtud meetmed on kooskõlas määruse (EÜ) nr 1907/2006 artikli 133 alusel asutatud komitee arvamusega,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EÜ) nr 1907/2006 V lisa muudetakse vastavalt käesoleva määruse lisale.
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
         
         
            
               Brüssel, 9.10.2019
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        ELT L 396, 30.12.2006, lk 1.
               
            
      
    ---documentbreak--- 
      
         
         
            
               ET
               
            
               LISA
            
            
            
               Määruse (EÜ) nr 1907/2006 V lisa muudetakse järgmiselt:
            
            
            
                1) punkt 12 asendatakse järgmisega:
            
            
               „12. Kompost, biogaas ja kääritussaadus.“